উত্তর হেলমান্দের নওজাদ জেলায় এক তালেবান নেতাকে শনাক্ত করার পর ড্রোন হামলা চালানো হলে  হতাহতের এ ঘটনা ঘটে। হামলায় দুটি ট্রাক বিধ্বস্ত হলে এতে অবস্থান করা তালেবান কমান্ডার ও তার এক সহযোগী নিহত হয়। তবে ট্রাকে বেসামরিক লোকজন থাকার কথা পরবর্তী সময়ে জানা যায়।  হোয়াইট হলের একটি সূত্রের উদ্ধৃতি দিয়ে গার্ডিয়ান জানায়, দুর্ভাগ্যবশতঃ বেসামরিক নাগরিক হতাহতের ঘটনা ঘটেছে। তবে ওই গাড়িতে বেসামরিক লোকজন থাকার বিষয়টি জানা থাকলে আমরা কখনোই এ হামলা চালাতাম না। চলতি বছরের ২৫ মে এ হামলা চালানো হয়। এ ঘটনায় আফগানিস্তানে নিয়োজিত আন্তর্জাতিক নিরাপত্তা সহযোগী বাহিনী (ইসাফ) তদন্ত শুরু করেছে।